غزوۂ احد میں شریک ہوئے ، والد بھی موجود تھے اور ثابت بن وقش رضی اللہ عنہ کے ساتھ عورتوں کی حفاظت پر متعین تھے جب مشرکین نے شکست کھا کر راہ فرار اختیار کی تو کسی شیطان نے آواز دی ، دیکھنا مسلمان پہنچ گئے ، چنانچہ مشرکین کا ایک دستہ پلٹ پڑا ، جس سے مسلمانوں کی ایک جماعت سے مڈ بھیڑ ہو گئی ، حذیفہؓ بن یمان کے والد درمیان میں تھے یہ دیکھ کر کہ ان کی خیر نہیں حضرت حذیفہؓ بن یمان نے آواز دی خدا کے بندو ! یہ میرے باپ ہیں ، لیکن نقار خانہ میں طوطی کی آواز کون سن سکتا تھا ، ایک مسلمان نے نادانستہ قتل کر دیا ، حذیفہؓ بن یمان کو معلوم ہوا ، تو انتہائی حلم وعفو سے کام لے کر کہا یغفر اللہ لکم خدا تم لوگوں کی مغفرت کرے آنحضرتﷺ کو خبر ہوئی تو اپنی جیب خاص سے حضرت حذیفہؓ بن یمان کو دیت عطا کی اور اس فعل کو بہ نظر استحسان دیکھا ۔
Entity: مسلمانوں — Type: /religion